Alexander Gerst
Alexander Gerst (sündinud 3. mail 1976 Künzelsaus Baden-Württembergi liidumaal) on saksa geofüüsik ja Euroopa Kosmoseagentuuri (ESA) astronaut. Ta valiti astronaudiks 2009. aastal ja ning ta on kaks korda kosmoses käinud. Aastatel 2001–2003 õppis Gerst Uus-Meremaal Wellingtoni Victoria ülikoolis maateaduste magistriõppes. Gerst oli maist-novembrini 2014 Rahvusvahelise Kosmosejaama 40./41. ekspeditsiooni ja juunist-detsembrini 2018 56. ekspeditsiooni liige ning 57. ekspeditsiooni komandör. Ta on kosmoses viibinud 362 päeva.